કાશ્મીર એ એક એવી સમસ્યા છે, જેને ભારત-પાકિસ્તાન સિવાયના પણ ઘણાં દેશોએ જીવતી રાખવાની છે. પાકિસ્તાન દ્વારા પોષિત બુરહાન વાની નામનો આતંકવાદી ભારતીય સુરક્ષા દળો સાથેની અથડામણમાં માર્યો ગયો, ત્યારબાદ પાકિસ્તાને ખુલ્લેઆમ તેની તરફેણ કરી હતી, એટલું જ નહીં, છેલ્લા લગભગ દોઢ મહિનાથી કાશ્મીર ખીણમાં હજુ હિંસા અને અશાંતિ ચાલુ રહી છે. પઠાણકોટ હુમલાનું સત્ય પાકિસ્તાનને સ્વીકારવું પડે તે માટે ભારતે અસાધારણ કહી શકાય તેવું પગલુ ભરીને આઈએસઆઈ જેવી કુખ્યાત પણ પાક.ની અધિકૃત તપાસ સંસ્થાને પણ ભારત આવવાની મંજૂરી આપી હતી.